Peirasos (syn Arga)

Peirasos alebo Peiras (Peirasos, Peiras) je v gréckej mytológii syn argejského kráľa Arga a jeho manželky Euadné, dcéry riečneho boha Strymóna. 

Antický autor Apollodoros uvádza, že Argov syn Peiras mal troch bratov Ekbasa, Epidaura, a Kriasa, ktorý po smrti otca nastúpil v Argu na trón. Podľa Pausania argejský kráľ Argos mal len dvoch synov, svojho nástupcu Forba a Peirasa. Pausanias videl v druhom storočí sochu z hruškového dreva, ktorú údajne kedysi vyhotovil Peirasos, syn Arga, pätnásť stadií od Mykén v chráme Héraion.

Referencie 

Postavy gréckej mytológie